જામનગરમાં બળુકા વ્યાજખોરોની દાદાગીરી અને પઠાણી ઉઘરાણી ધીરે ધીરે પોલીસ દફતર સુધી પહોચી રહી છે. છેલ્લા એક સપ્તાહમાં વ્યાજખોરોની પઠાણી ઉઘરાણીની ફરિયાદ પોલીસ સુધી પહોચી છે જેની વિગત મુજબ શહેરના સાધના કોલોની વિસ્તારમાં સિઘ્ધિ વિનાયક સોસાયટીમાં રહેતા યશવંતસિંહ ચંદ્રસિંહ ચૌહાણ નામના યુવાને શંકરટેકરી વિસ્તારમાં રહેતા ધર્મેન્દ્ર અગ્રાવત પાસેથી જરૂરીયાત મુજબ રૂા.40 હજારની રકમ વ્યાજે લીધી હતી. આ રકમ પર આરોપી અગ્રાવત દર માસે 20 ટકા જેટલુ તોતીંગ વ્યાજ વસુલતો હતો. વાહનના શો-રૂમમાં નોકરી કરતા યુવાનનો મોટાભાગનો પગાર વ્યાજ ચૂકતે કરવામાં વહી જતો હતો.